بازار

بازار اتا اٮقتٮصادی فارسی واژه هسته که معمولی بازارون خَوِری گتنه که ایران، ترکیه، عربی کشورون، آفریقای شمال و هندستون دله وجود داشته. هند دله بازار ره ات مخصوص بارِ خَوِری گتنه و همین مفهوم انگلیسی زوون دله وارد بیّه. 

اٮسلامی کشورون دله بازار اتا محله نوم هسته که شهرِ اتا منطقه دله وجود دارنه و اروپایی‌ها ونه مفهوم ره هزار و یک شو آسنی جه آشنا بَینه. بازارون قدیم فقط روز دله باز بینه و هر سوق ات‌چی روتنه. پچیک شهرون دله بازار فقط اتا خیابون بی‌یه ولی گت‌ته شهرون دله بازار تونسته چند کیلومتر راه بوئه. قرن هیودهم ایران و عثمانی دله بازارون ره حٮسابی ساتنه و وشون سر ره سقف ساتنه که هوا جه حفظ بوئه. 

دهه 1990 میلادی اتی اینترنتی بازار بساتنه که همین قدیمی مفهوم جه ریشه گیرنه و خریدار تونده هرکجه جه ای‌بی دسوری سایت جه خرید و فروش هاکنه و سایتون تونّه اتا ویژه بارِ بازار بوئن.britannica: bazaar

مازرونی زوون، گیلکی و کوردی زوون دله بازار کلمه ره شهر معنی استفاده کانّه چون قدیم شهرون اتا میّن‌هاکرد ناحیه بینه که اونجه روستایی‌ها و گالشون سر روز جمع بی‌یه و شه وسیله ره یاردنه و روتِنه یا داد-ستد کردنه و آهنگرون و صنعت‌کرون هم اونجه دینه که شه وسیله ره بَروشن. همین‌سه هر کی خاسته شهر بوره، گته درشومبه بازار.مازرونی زوون لغتنومه

 منابع 

رج:ایقتصاد
رج:اصطلاحات